cyanic-selkie/wikianc huggingface dataset:
Operativsystem
Interaksjon med brukeren
Brukeren av en datamaskin kommuniserer typisk med maskinen gjennom brukergrensesnittet til en applikasjon. Men før applikasjonen kan kjøre, må brukeren kunne starte den. Brukeren må dessuten kanskje logge seg inn på systemet før han får kjørt noen programmer. Derfor må også brukeren kunne gi kommandoer direkte til operativsystemet.
Operativsystemets brukergrensesnitt tar seg av interaksjon med brukeren. Det er to hovedmåter å gjøre dette på, enten ved hjelp av tekstkommandoer til et systems skall, eller ved hjelp av et grafisk brukergrensesnitt (GUI). Grafiske brukergrensesnitt krever lite brukeropplæring og er relativt enkelt å lære, men bruker mer systemressurser enn kommandoer til et skall.
Historisk og strengt teknisk hører ikke brukergrensesnittet til operativsystemet, men bruker operativsystemet i stor grad og nevnes ofte sammen med operativsystemet når det omtales. Flere moderne operativsystem i unix-familien, slik som Linux og Solaris, kan i dag leveres med helt forskjellige grafiske grensesnitt – både X11-baserte og andre.
Monolittiske systemer
Den mest vanlige arkitekturen er et monolittisk system. Her er det ingen bestemt struktur, da all funksjonaliteten til operativsystemet ligger i ett enkelt program. For å lage det faktisk kjørbare operativsystemet, blir alle individuelle filer med kildekode kompilert sammen og lenket sammen til én enkelt kjørbar fil. Grensesnittet til operativsystemet er da skrevet som et antall prosedyrer, og applikasjonsprogramvaren kaller prosedyrene. Når operativsystemet kalles, skiftes kjøremåten til datamaskinen fra brukermodus, hvor programvaren har en rekke begrensninger, til kjernemodus, hvor operativsystemet har tilgang på alle instruksjoner og eksterne enheter.
Monolittiske systemer har som regel delt inn prosedyrene i flere typer eller lag. Man har hovedprosedyren, som kaller de forskjellige tjenestene. Tjenestene består av prosedyrer som utfører systemkall. Tjenestene benytter seg av forskjellige hjelpefunksjoner, som inneholder funksjonalitet som benyttes av flere tjenester.
Fordelen med monolittiske systemer er at ytelsen blir noe bedre. Ulempene inkluderer at de tar større plass. Moderne monolittiske kjerner som Linux, FreeBSD og Solaris kan laste komponenter inn i minnet mens operativsystemet kjører, noe som reduserer størrelseskravet. Eldre eksempler på monolittiske kjerner er MS-DOS og Mac OS fram til versjon 8.6. Et eksempel på et OS til undervisningsbruk som nytter en monolittisk kjerne er Agnix.
Hierarkiske systemer
En generalisering av lagdelingen innebærer å lage et hierarki. I en lagdelt arkitektur gjøres dette formelt, og hvert lag bygger på laget under det. Den første lagdelte strukturen kom fra operativsystemet THE, utviklet av Edsger Dijkstra og studentene hans på slutten av 1960-tallet. Systemet hadde seks lag, som vist i tabellen til høyre.
Der hvor THE brukte lagdeling som en hjelp i utviklingen (alt ble uansett lenket sammen til én kjørbar fil), brukte MULTICS et system med ringer, hvor utenpåliggende ringer hadde mindre rettigheter enn innenforliggende, og denne strukturen var støttes av den underliggende maskinvaren.
Klient-tjener-systemer
En fordel med klient-tjener-modellen er at en feil i en komponent kan forårsake et krasj av den tjenesten, men det vil vanligvis ikke føre til at hele maskinen stanser. En annen fordel er at klient-tjener-modellen kan lettere tilpasses bruk i distribuerte systemer.
Eksempler på moderne mikrokjerne-systemer inkluderer QNX, Mach og senere Mac OS X. Et eksempel på et OS for undervisningsformål som har en mikrokjerne er Amoeba.
Mangfoldet av operativsystemer og kompatibilitet
Kostnaden det innebærer å sørge for støtte i flere operativsystemer kan unngås ved i stedet å skrive programmer mot en programvareplattform som for eksempel Java, eller Qt for nettlesere. Disse abstraksjonene har allerede båret kostnadene ved tilpasning til bestemte operativsystemer og deres systembibliotek.
Alexandra Bech Gjørv
Alexandra Bech Gjørv (født 13. september 1965) er en norsk advokat og næringslivsleder. Hun var direktør i Norsk Hydro og arbeidet senere for Advokatfirmaet Hjort i Oslo. Gjørv var leder for 22. juli-kommisjonen som redegjorde for terrorhandlingene i Oslo sentrum og på Utøya 22. juli 2011. Fra 2016 er hun konsernsjef i SINTEF.
Utdannelse
Gjørv har IB fra United World College of the Atlantic, juridisk embedseksamen fra Universitetet i Oslo i 1990, studerte ved Suffolk University Law School, og tok en Diploma in legal studies ved University of Oxford i 1991. Hun besto New York State Bar exam i 1994 som gir lisens for å praktisere som advokat i den amerikanske delstaten New York.
Arbeid
Gjørv arbeidet i Advokatfirmaet Schjødt og hos Edwards & Angell i Boston, USA. Hun ble ansatt i Norsk Hydro i 1993 og hadde stillinger i ledelsen i Hydros bildelvirksomhet, og hun var direksjonssekretær for konsernet, og jurist ved Hydros juridiske kontor i New York. Hun var fra 2000 til 2005 personaldirektør, og satt samtidig også tre år i konsernledelsen. I 2005 ble hun direktør for Hydros enhet Nye Energiformer, og fortsatte etter fusjonen i StatoilHydros og Statoils Ny energi fram til 2010. Fra 2010 var hun partner i Advokatfirmaet Hjort. Fra 1. januar 2016 er hun konsernsjef i SINTEF.
Styreroller
Gjørv har vært styremedlem i Schibsted og stiftelsen Sintef. I 2010 ble hun utnevnt til nestleder i NRKs styre, et verv hun trakk seg fra før hun ble utnevnt til leder i 22. juli-kommisjonen. Senior Vice President in Statoil ASA. Styremedlem i Norske-Skog fra 2010 til 2012. Styreleder i Eidsiva Energi fra 2012 til 2014. Gjørv var styremedlem i det franske Technip-konsernet fra 2012 til 2017. Gjørv ble valgt til styreleder i Hafslund-Eco i 2018.
22. juli-kommisjonen
I 2011-2012 ledet hun 22. juli-kommisjonen som ble oppnevnt av regjeringen Stoltenberg for å gjennomgå og trekke lærdom fra terrorangrepene på regjeringskvartalet og Utøya 22. juli 2011. Den 13. august 2012 fremla Gjørv rapporten fra 22. juli-kommisjonen.
Privatliv
Alexandra Bech Gjørv er datter av journalist og programleder Toppen Bech og Alex Bech. Hun er gift med Espen Gjørv, sønn av politikeren Inger Lise Gjørv og Ole Andreas Gjørv. Sammen eier de Gjørv-familiens slektsgård, Gjørv gård på Inderøy i Nord-Trøndelag.
Fortum Strøm
Fortum Strøm AS (tidl. Hafslund Strøm), er en av Norges største strømleverandører, og leverer strøm til både privat- og bedriftsmarkedet. Selskapet ble stiftet 30. juni 2000, og er en del av Hafslund Marked AS som gjennom sine datterselskaper leverer strøm til 1,1 millioner strømkunder i Norden. Hafslund Strøm har hovedkontor i Oslo.
Eierforhold
Fortum Strøm AS er en del av Hafslund Marked AS som er eid 100 prosent av Fortum, som har den finske stat som majoritetseier med vel 50 % av aksjene.
René Swette
Han representerte landet sitt under Vinter-OL 2014 i Sotsji, der han kom på 10.-plass med det østerrikske laget.
Bømlo
Bømlo er en kommune i Sunnhordland i Vestland fylke med nær 12,000 innbyggere, og omfatter siden 1. januar 1963 de tidligere kommunene Moster, Bremnes og Bømlo. Kommunen består av flere øyer og holmer. Øyene i kommunen er bundet sammen av flere broer, f.eks. Bømlabrua. Øyene i nord og i øst tilhører kommunene Austevoll, Fitjar og Stord. Fastlandsområdene på andre siden av Bømlafjorden i sørøst tilhører Sveio kommune.
Areal og landformer
.
Øyene
Den største øya i Bømlo kommune er Bømlo. Den er 171 km² stor. Kulleseidkanalen deler øya i en nordlig del med store nakne myrer og en sørlig del som er frodigere. På Bømlo ligger tettstedene Svortland, Rubbestadneset, Foldrøyhamn, Langevåg og Melandsvågen og den nedlagte fergekaien Siggjarvåg. Broer knytter øya sammen med andre øyer i kommunen, som Moster, Goddo, Hiskjo, Aga og Spyssøya.
Tettsteder
De største tettstedene i kommunen er Svortland (tidligere kalt Bremnes), Langevåg, Mosterhamn og Rubbestadneset. Bremnes er fellesbetegnelsen på midtre Bømlo. Svortland er administrasjons- og handelssentret i kommunen og ligger ved Storavatnet. Her finnes et svært godt utvalg i butikker og service, bensin og flere kafeterier.
Attraksjoner og utfartsområder
Øysamfunnet er gjennomskåret av to kanaler: Røyksundkanalen og Kulleseidkanalen, begge bygd midt på 1800-tallet for å gjøre det lettere for dem som drev med vårsildfisket. Begge kanalene benyttes av småbåttrafikken og i Røyksundkanalen ligger et badeland og feriesenter.
Det høyeste fjellet på Bømlo er Siggjo (474 moh), hvor det går sti helt til toppen.
Samferdsel
Trekantsambandet (åpnet 30. april 2001) gir Bømlo vegforbindelse til øya Stord og Sveio på fastlandet. Langevåg på sørspissen av Bømlo har ferjeforbindelse til Buavåg i Sveio. Det er Hurtigbåtforbindelse til Bergen fra Rubbestadneset.
Politikk
Ved kommunevalget i 2019 var det 9033 stemmeberettigede i kommunen. Avgitte stemmer var 6222, d.v.s. 69,2 prosent. Kommunestyret har 27 representanter. I perioden 2019–2023 er ni partier representert:
Etter kommunevalget i 2019 ble Sammy Olsen (Sp) valgt til ordfører i Bømlo kommune og Ragnfrid Sønstabø (H) er varaordfører.
Brann og beredskap
Brann og beredskap utfører brann- og redningstjenester og har viktige oppgaver i samarbeid med tilsyn og kontroll, og driv også med opplæring og informasjon. Fire brannstasjoner er tilknytta brann- og redningstjeneste, på Svortland, Moster, Søre Bømlo og Espevær.
Kultur
Bømlo har et rikt kulturliv med teater, dans, sang og musikk.
Mostraspelet er trivialnavnet på «Kristkongane på Moster», et sagaspill i 3 akter, skrevet av Johannes Heggland, med musikk av Kjell Habbestad. Mostraspelet hadde urpremiere i Moster Amfi i 1984. Handlingen foregår i Mosterhamn på øyen Moster i årene 995, 997 og 1024 og omhandler innføringen av kristendommen i Norge.
Spillet har tradisjonelt blitt satt opp opp hvert år siste helgen i mai eller første helgen i juni, men fra 2013 vil det bli satt opp annethvert år (neste gang 2015). De fleste medvirkende er amatører og kun i de største rollene blir profesjonelle skuespillere brukt. Deler av sagaspillet er også gitt ut som tegneseriehefte, med deler av Hegglands tekst og tegninger av Jarl Hugo Låstad, som også har laget noen malerier med emner derfra.
Bømlo kulturskule driver musikalsk opplæring på strykeinstrumenter, gitar og piano. Gjennom skolekorpsene driver de opplæring på messing- og treblåsinstrumenter. I tillegg har de undervisning/grupper i dans, kunst og teater, og egne tilrettelagte kunst- og musikkgrupper. Kulturskolen har flere oppsetninger i året med konserter, danse- og teaterfremstillinger og kunstutstillinger.
Tusenårssted
Kommunens tusenårssted er Moster Amfi og kyrkjehistoriske senter. Amfiet er en gammel kalkgruve fra middelalderen og ble drevet som gruve frem til slutten av 1960-tallet. I 1984 ble Moster Amfi åpnet som teater- og konsertarena.
Det statlige tilskuddet kommunene fikk i forbindelse med tusenårsstedene ble brukt på oppgradering av disse stedene.
Historikk
I 1706 ble Lillienscholdske Marmorverk etablert ved Mosterhavn for levering av blokkstein til Bergen etter bybrannen i 1702. Marmorbruddet leverte stein til Christiansborg slott i København.
Kjente personer fra Bømlo
Se Kategori:Personer fra Bømlo kommune.
Chantilly Lace (sang)
«Chantilly Lace» er en amerikansk rock and roll-sang, skrevet av The Big Bopper (J.P. Richardson), Jerry Foster og Bill Rice. The Big Bopper spilte den inn på Pappy Dailys platemerke, D. Produsent var Jimmy Kennedy. Mercury Records kjøpte innspillingen og utga den på singlen Mercury 71343 sommeren 1958. Det som fulgte var at sangen oppnådde popularitet (mest innen pop, med regional countrymusikkappell)
En versjon med Jerry Lee Lewis ble utgitt på singlen Mercury 73273 i USA og på singlen Mercury 6052 031 i Storbritannia i 1972. B-siden var «Think About It Darlin».
«Chantilly Lace«» inspirerte til en svarsang med Jayne Mansfield. Den hadde tittelen «That Makes It» og er basert på hva jenta kunne ha sagt på den andre enden av linjen. «That Makes It» var skrevet av Arthur Egnoian, King Floyd III og Jimmy Holliday. Den ble utgitt på singlen Original Sound OS-51 i 1965.
Frasen «Oh Baby That's What I Like», sagt i falsett av Richardson i «Chantilly Lace», ble samplet av DJ-prosjeket Jive Bunny på musikkollagesporet «That's What I Like», som innbefattet samplinger med Jerry Lee Lewis, Chubby Checker, The Surfaris, The Ventures samt andre rock and roll-sangere og band fra slutten av 1950-årene og begynnelsen av 1960-årene.
Mario Altmann
Han representerte landet sitt under Vinter-OL 2014 i Sotsji, der han kom på tiendeplass med det østerrikske laget.
Dale-Gudbrand
Olav den helliges saga beskriver møtet mellom Olav Haraldson og Dale-Gudbrand i 1021, som ble starten på innføringen av kristendommen i Gudbrandsdalen.
Fortellingen om gudebildet som blir knust er et vandremotiv som finnes i mange legender og kristningssagn rundt om i Europa. Når helgenen knuser gudebildet kommer djevelen ut i form av en orm eller en drage.
Fortellingen er godt kjent fordi den ble gjengitt i Nordahl Rolfsens Lesebok for Folkeskolen, da i Alexander Bugges gjenfortelling.
Tampico (Illinois)
Tampico er et tettsted i Whiteside County i delstaten Illinois i USA, rundt 150 kilometer vest for Chicago. Ved folketellingen i 2000 hadde stedet 772 innbyggere.
Tampico er best kjent som stedet hvor USAs tidligere president Ronald Reagan ble født. Han ble født den 6. februar 1911, i en leilighet i andre etasje over den lokale banken, som på den tid var et serveringssted. Bygningen hvor leiligheten ligger vender ut mot byens hovedgate, og Reagan ble født i det fremre soverommet i leiligheten.
Pubugou-demningen
Pubugou-demningen er en demning med vannkraftverk under bygging i Kina. Det installeres i Dadu, ei sideelv til Chang Jiang i provinsen Sichuan.
Arbeidet med demningen ble påbegynt 30. mars 2004, og var da planlagt ferdigstilt i 2010.
Ved igangsettelse skal vannkraftverket ha en produksjonskapasitet på 3 300 MW. Demningen blir 186 meter høy.
NorgesEnergi
NorgesEnergi AS er en virksomhet som selger strøm. Selskapet har ca 110 ansatte og har hovedkontor i Kristiansand. NorgesEnergi selger både til privat- og bedriftsmarkedet.
NorgesEnergi er et heleid datterselskap av Fortum Consumer Solutions AS som igjen er eid av morselskapet Fortum Forvaltning AS.
Bleiker videregående skole
Bleiker videregående skole ligger i Asker. Skolen ble opprettet i 1969 under navnet Asker yrkesskole og var den første yrkesskolen i Asker.
Tilbud
Per 2017 har skolen følgende tilbud: Elektrofag, Dyrepasser, Service og samferdsel, Teknikk og industriell produksjon, Medier og kommunikasjon, Helse- og oppvekstfag, Design og håndverksfag med medieproduksjon, Vg3 påbygning til generell studiekompetanse, forberedende videregående kurs og tilrettelagt opplæring..
Historie
Yrkesfaglig utdanning i Asker hadde sin begynnelse på Sem hovedgård som filial til Bærum yrkesskole. Hovedgården hadde vært landbruksskole siden 1886. I 1969 ble Asker yrkesskole etablert i kjelleren til Asker ishall. Skolens første rektor var Ole Johan Slaatta. Yrkesskolen hadde også undervisningssteder ved Føyka, Risenga og Lierskogen. I 1976 ble Lov om videregående opplæring innført og med den skolen nye navn, Bleiker videregående skole. Etter 10 år fikk den sitt eget skolebygg, i 1979. På denne tiden hadde skolen 5 studieretninger, Håndverks- og industrifag, Husholdningsfag, Husflids- og estetiske fag, Sosial- og helsefag, Handel og kontorfag.
Somerniemi
Somerniemi (eldre svensk: Sommarnäs ) er en tidligere kommune i det finske landskapet Egentliga Finland. Kommunen hadde innbyggere i 1973. Somerniemi var en finskspråklig kommune.
Den 1. januar 1977 ble Somerniemi slått sammen med Somero kommune.
Florian Iberer
Han representerte landet sitt under Vinter-OL 2014 i Sotsji, der han kom på 10.-plass med det østerrikske laget.
Asker videregående skole
Asker videregående skole (frem til 1976 Asker gymnas) ligger like sør for Asker sentrum i Asker kommune. Per skoleåret 2023–2024 tilbyr skolen bare utdanningsprogrammet studiespesialisering, etter at skolens tilbud innen idrettsfag ble flyttet til Bleiker videregående skole. Skolen har også en avdeling for tilrettelagt opplæring.
Motivisk-tematisk arbeid
Motivisk-tematisk arbeid er en kompositorisk framgangsmåte som kjennetegnes av at musikken utvikles med utgangspunkt i et lite antall temaer eller motiver. For at en skal kunne si at et musikkstykke er underlagt motivisk-tematisk behandling må temaet bearbeides (for eksempel som ledemotiver) når det gjentas. Det anvendte motivets økonomi spiller en rolle i prosessen: Idealet slik det ble forstått rundt år 1900 var å forhindre tilfeldige, dekorative og tomme fraser ved å sikre at musikkstykkets alle deler kunne føres tilbake til den felles kjernen som skaper stykkets sammenheng. Det motivisk-tematiske arbeidet retter seg mot andre repetitive, improvisatoriske eller bevisst løst sammenholdte komposisjoner som montasjer eller collager.
Asker videregående skole
Etablering
Skolen ble opprettet som realskole og gymnas i 1955, med linjer i realfag, engelsk og latin. Det første kullet hadde 360 elever og 25 lærere.
Motivisk-tematisk arbeid
Tematisk arbeid
Begrepet «tematisk arbeid» kan føres tilbake til 1700-tallet. I den tids komposisjonsteori ble begrepet «utvikling» betraktet som en grunnleggende kategori. Den tyske musikkteoretikeren Johann Mattheson brukte begreper fra den klassiske retorikken da han i sin melodilære skrev om den tredelte handlingssekvensen inventio («finne opp»), dispositio («disponere») og elaboratio («utarbeide»). Musikk-kritikeren Johann Adolf Scheibe hevdet at begrepet «Ausarbeitung» (tilsvarer elaboratio) inneholdt den såkalte «skrivekunstens» alle mulige former, og at et verk utarbeides gjennom en hovedsats (som inneholder inventio).
En begrepsmessig tilnærming til «tematisk arbeid» skjedde likeens hos Scheibe idet han omtolket musikkbegrepet imitasjon med ordet gjennomarbeide. Scheibe skriver i sammenheng med oppdelingen av en hovedsats i mellomsatser om en gjennomarbeidelse av enkeltdelene. Dette er imidlertid ikke identisk med hva som ble regnet som «tematisk arbeid» på 1800-tallet. Komponisten Friedrich August Baumbachs hevdet i 1794 at analogt til å forfatte en tale, består komponistens viktigste oppgave i å bearbeide den grunnleggende «hovedsatsen». Dette synspunktet er saklig nært beslektet med Scheibes. På slutten av 1700-tallet var dermed grunnlaget for begrepet «tematisk arbeid» dannet ved å skape en forbindelse mellom det opprinnelige retoriske begrepet «utarbeidelse» med den musikalske termen hovedsats.
I kontrast til begrepet kontrapunkt som er så sentralt i renessansen og barokken regnes det tematiske arbeidet som sentralt i Wienerklassisismen. Det blir ofte nevnt som Joseph Haydns store oppfinnelse, den som gjorde ham til grunnleggeren av den moderne musikken. Ludwig Bussler betraktet den kontrapunktiske stil bare som et moment i det tematiske arbeidet, og Adolf Sandberger dempet rundt 1900 Haydns rolle som oppfinner, men krediterte ham for å ha gitt et ytterst betydelig bidrag til å gi det for lengst etablerte begrepet tematiske arbeid et nytt innhold. Sandberger betegnet det tematiske arbeidet som et «barn av en forening mellom kontrapunkt og frihet» såvel som den nye «formidler mellom en rigorøs og en fri musikalsk skapelsesprosess».
Motivisk arbeid
Som følge av det begrepsmessige skillet mellom tema og motiv etter 1850, ble betegnelsen «motivisk arbeid» vanligere. Den første begrunnede differensieringen ga Guido Adler i 1904, som på oppfordring av Richard Wagner skilte det motiviske arbeidet i musikkdramaet fra det tematiske arbeidet i symfonier. Med tanke på Wagners ledemotivteknikk skrev også andre forfattere om motivisk eller til og med «ledemotivisk arbeid».
På begynnelsen av 1900-tallet ble det tradisjonelle tematiske og motiviske arbeidet oppgitt ettersom nye komposisjonsteknikker bredte seg i kjølvannet av Arnold Schönberg og Anton Weberns frie atonalitet. Musikkviteren Erwin Stein fastlo likevel i 1924 at det motiviske arbeidet igjen var blitt aktuell med tolvtoneteknikken, bare med den endring at det rytmiske hadde fått mindre og det melodiske motiv større betydning. I den tids faglitteratur ble begrepet motivisk arbeid oftere brukt enn tematisk arbeid, men mot midten av 1900-tallet ble avgrensningen av de to begrepene mer og mer utydelig, slik at enkelte forfattere slo dem sammen under begrepet tematisk-motivisk arbeid eller motivisk-tematisk arbeid.
Clive Barker’s Jericho
Clive Barker's Jericho er et overnaturlig førstepersonsspill utarbeidet i samarbeid med forfatter Clive Barker. Spillet ble utgitt på PC, PlayStation 3 og Xbox 360 og på GameTap den 23. oktober 2007. Spillet er ikke lenger tilgjengelig på Steam.
En demo ble utgitt for PC den 26. september 2007 og for PlayStation 3 og Xbox 360 den 27. september 2007.
Bakgrunn
Visse gnostiske tekster forteller om en skapning, skapt av Gud i hans eget bilde før Adam og Eva. Skapningen ved navn the First Born («Den førstefødte») var hverken mann eller kvinne, lys eller mørk, både vakker og skrekkelig. Gud var så forskrekket over sin skapelse at han forviste den til the Abyss («Avgrunnen») for å bli forlatt og glemt for alltid. Gud startet så på ny ved å skape mennesket, ved å gi arten to kjønn, intellekt, følelser, kjærlighet og en sjel.
Den førstefødte, som var for sterk for selv Gud, prøvde å bryte ut av Avgrunnen og inn til den dødelige verden syv ganger. Hver gang Den førstefødte prøvde å rømme, tok den med seg en del av verden og gjorde det til en del av sitt herredømme. Fragmenter av tid og rom helt fra oldtiden til den Annen verdenskrig formet dette herredømmet som er lenket til den dødelige verden i byen Al-Khali. Over tid okkuperte diverse erobrere og sivilisasjoner området og hevdet det var deres, men efterhvert ble byen forlatt og glemt.
Bastar (distrikt)
Bastar (hindi: बस्तर जिला ) er et distrikt i den indiske delstaten Chhattisgarh. Distriktets hovedstad er Jagdalpur.
Clive Barker’s Jericho
Bakgrunn
The Department of Occult Warfare («Direktoratet for okkult krigføring») ble etablert på 1930-tallet for å bekjempe det overnaturlige og uforklarlige. En annen grunn var å skape et motstykke til nazi-Tysklands egen forskning på det paranormale. Et av de mest begavede medlemmene, Arnold Leach, ble rekruttert i 1962, men utvist på grunn av sin hensynsløse atferd. Han ble øremerket for å bli drept i et attentat, og selv om operasjonen var vellykket var det flere ting som tydet på at han hadde overlevd.
Bastar (distrikt)
Demografi
Ved folketellingen i 2011 var det 1,411,644 innbyggere i distriktet, mot 1,198,067 i 2001. Den urbane befolkningen utgjør 13,70 % av befolkningen.
Clive Barker’s Jericho
Bakgrunn
The Jericho Squad («Jericho-skvadronen»)ble sent til Al-Khali for å forhindre Leach i å åpne Portalen som ville frigjort Den førstefødte.
Bastar (distrikt)
Demografi
Barn i alderen 0 til 6 år utgjorde 15,08 % i 2011 mot 17,54 % i 2001. Antallet jenter i den alderen per tusen gutter er 991 i 2011 mot 1009 i 2001.
Clive Barker’s Jericho
Handling
Spillet begynner i nåtiden, og bakgrunnshistorien blir forklart i diverse opptegnelser i bokuskapitlet. Direktoratet for okkult krigføring er en global organisasjon som bekjemper demoniske krefter uten at resten av verden vet om et. Denne topphemmelige organisasjonens krigere er Jericho-skvadronene, som består av syv medlemmer, som er utstyrt med overnaturlige egenskaper og veltrent både fysisk og psykisk.
En av organisasjonens hovedmål er å konstant overvåke Operation Godseal («Operasjon Guds segl»), et topphemmelig prosjekt som innebærer at et Jericho-team må gå inn i Pyxis og forsegle Portalen hvis den blir aktivert.
Begynnelsen
Denne plikten startet ikke med Direktoratet og Jericho, men begynte lenge før den tid. Da Gud forlot Den førstefødte, kunne han ikke ødelegge den og derfor låste han en del av virkeligheten inn i boksen Pyxis. Han fengslet Den førstefødte i Pyxis Prima, sentrum av denne av boksen.
Oldtiden
Med tiden kontaktet og forførte Den førstefødte den øverste prestinnen av den babylonske orden, Ereshkigall. Gjennom drømmene hennes lovet han henne makt, forbudt kunnskap og lærte henne blodoffer-ritualet som skulle åpne Portalen (en rift i tiden som tillater adgang inn og ut av Pyxis). Ereshkigall samlet en hær på 10 000 soldater og satte kurs mot ørkenen Rub-Al-Khali, hvor hun reiste Babels tårn, en enorm bygning som var den opprinnelige Portalen til Pyxis Prima. Strukturen ble kjent som Al-Khali. Da bygningene sto ferdig massakrerte hun soldatene, og da blodet deres rant ned over tempelets trapper, ble Portalen åpner og Den førstefødte ble frigjort.
Før Antadurunnus kropp ble ødelagt sendte han en telepatisk melding til sine følgere i byen Ur. Han befalte dem å danne et brorskap for å bekjempe dem som vil sette Den førstefødte fri for personlig vinning, og om nødvendig sende en gruppe på syv for å forsegle Portalen. Den siste delen ble gjort av Antadurunnu selv, hans sjel er lenket til Portalen, slik at han er den eneste som kan forsegle boksen.
Antikken
I antikken var Al-Khali den sydligste provinsen i det døende romerske imperiet. Herskeren var guvernør Cassus Vicus, en overvektig sadist som henga seg til orgier og kannibalisme. Han brukte sin posisjon til å forvandle Al-Khali til et grotesk sirkus. Den førstefødte kontaktet Vicus gjennom drømmene hans og ved hjelp av synske slaver. Den førstefødte fristet Vicus til å åpne Portalen ved å love ham en evighet av orgier og fester.
På samme tid hadde centurion Tercius Longinus, Al-Khalis militære kommandant, fått i oppdrag å angripe en handelskaravane som ikke hadde betalt skatt. Det viste seg at følget ikke var en handelskaravane, men en gruppe spåmenn og trollmenn som slektet fra Antadurunnus babylonske sekt. I et slag slaktet de Tercius hær utenom Tercius selv. Gruppen fikk navnet Marvash (efter lederens navn), men klarte ikke å forhindre Vicus i å åpne Portalen. I forvirringen og kaoset klarte gruppen å gå gjennom Portalen og forsegle den, med Tericus på innsiden. Han forsto for sent at han ville bli fanget permanent sammen Marvash. Gruppen ble efterhvert drept i Pyxis, mens stadig ble Tercius torturert, korfestet og gjennopplivet. Han har siden den gang opplevd 3,000 år med tortur, mens Vicus fikk oppfylt ønsket sitt og nyter sine orgier.
Middelalderen
Neste gang Den førstefødte prøvde å rømme var i middelalderen. Biskop Malthus St. Clair, en spedalsk mann og den kristne kirkens overhode som var redd for sitt evige liv, kontaktet Den førstefødte. Han hadde søkt hjelp i Vatikanets bibliotek hvor han fant legenden om Den førstefødte. Han innså at en skapning så lik Gud kunne redde ham fra evig fordømmelse hvis han befridde den. Malthus kontaktet pave Innocent III og hevdet at han hadde funnet Edens have i Al-Khali. Han overbeviste paven om at han burde samle et korstog for å ta tilbake landet fra de vantro. Malthus overbeviste også paven om at korstoget skulle bestå av barn som i sin uskyld ville bli beskyttet av Gud.
Et år senere år tok Malthus med seg tusenvis av barn til Al-Khali. De lokale korsfarerne i Les Innocents nektet å delta, og barna som var svake, sultne og overbevist om at de ville bli drept, ba om å slippe, men Malthus krevde kamp. Araberne prøvde å få barna til å overgi seg, men de nektet på grunn av Malthus' ordre. Korstoget ble massakrert, og det blir regnet som det verste slaget i hele middelalderen. Korsfarerne i Les Innocents samlet likene til barna og begravde dem i en krypt under slottet, mens Malthus, som overlevde kampen, søkte tilgivelse i et kapell. På grunn av barnas død ble Portalen åpnet og hele det lokale område ble innlemmet i Pyxis. En hemmelig gruppe av kristne riddere, ledet av Sir Richard De Gray, ble sendt for å stoppe Malthus, men ankom for sent. Efterhvert gikk de gjennom Portalen og forseglet boksen. Malthus trodde at han var vitne til verdens undergang da han plutselig hørte lyder fra krypten under kapellet. Han trodde at Gud utførte et mirakel ved å sende barna tilbake til ham, men da han åpnet krypten var barna blitt gjennopplivet, men nå var de fulle av hat, spesielt mot Malthus. Han ble brutalt myrdet, og hans skrik gjenlød i flere dager. Ridderne forseglet krypten og forlot Malthus til sin skjebne. Malthus gjennoppsto og trodde nå at ble testet av Gud. Han så på barna som djevelens slaver og påtok seg oppdraget som eksorsist. Malthus har siden prøvd å redde barnas sjeler, uvitende om at han er fanget i skjærsilden for sine synder.
Annen verdenskrig
Siden ble Al-Khali glemt helt frem til Annen verdenskrig, da en tysk hær invaderte og erobret Al-Khali. Den tok den lokale befolkningen som slaver og tvang dem til utgravninger i håp om å finne Babeltempelet. Lederen av denne hæren var synske Hanne Lichthammer som til tross for sin skjønnhet var en kaldblodig sadist. Tyskerne håpet å kunne de ta i bruk Portalens energi for å vinne krigen.
Nyhetene om Lichthammers planer i Al-Khali nådde frem til den britiske Office of Strategic Services (OSS). OSS sendte en gruppe britiske veteraner, som var blitt opplært av den okkulte eksperten Aleister Crowley. Under ledelsen av major Patrick «Pat» Buckland satte gruppen «Blackwatch» kurs mot Al-Khali.
Det er ikke klart hva som skjedde kort efter at Blackwatch ankom. Det blir antatt at tyskernes utgravninger åpnet Portalen ved en tilfeldighet eller på grunn av Lichthammers egne psykiske krefter som kanskje tiltrakk Den førstefødtes oppmerksomhet. Området ble innlemmet i Pyxis gjennom en storm som skjulte alle tegn til utgravningen. Blackwatch klarte efterhvert å forsegle Pyxis, og tyskerne ble overlatt til sin skjebne og forvandlet til demoniske soldater som ble kontrollert av Lichthammer, som nå så like forferdelig ut som hennes personlighet hadde vist seg å være.
Honeywell
Honeywell International er et av verdens ledende firma innen kontroll- og styringsteknologi, og leverer løsninger og produkter til industribransjen og luftfart over hele verden. Honeywell's omsetning i 2013 er estimert til ca. 31 milliarder amerikanske dollar og selskapet har mer enn 130 000 ansatte i over 100 land. Honeywell benytter flere merkevarer i sin virksomhet.
NorBits
NorBits er en lukket norsk BitTorrent-tracker og fildelingssamfunn som ble startet opp i september 2005, angivelig som en oppfølger til nedlagte TorrentPunks.
Om trackeren
Trackeren er privat, og det trengs derfor en invitasjon fra et allerede registrert medlem for å få tilgang. Bare brukere som har fått tildelt invitasjoner fra en administrator har anledning til å invitere nye medlemmer. I praksis vil det si at inaktive og nye brukere ikke blir tildelt invitasjoner. Nettsiden ligger under domenenavnet norbits.net.
I et forsøk på å redusere medieomtale, ble forsiden til NorBits i en periode endret til å se ut som et forretningsselskap.
Trackeren hadde i 2006 i underkant av 10 000 medlemmer, og i 2008 hadde brukertallet steget til over 14 000 registrerte brukere. I 2011 hadde medlemstallet steget til over 18 000, og i 2013 over 20 000. IT-avisen omtalte NorBits som Norges største fildelingsnettverk i 2007.
Medieomtale
Grunnleggeren av NorBits skal ha deltatt i dokumentarfilmen Urospredere.
Matthias Trattnig
Matthias Trattnig (født 22. april 1979) er en østerriksk ishockeyspiller.
Han representerte landet sitt under Vinter-OL 2014 i Sotsji, der han kom på 10.-plass med det østerrikske laget.
Elektrisitetskrisen i California 2000–2001
Elektrisitetskrisen i California i 2000 og 2001 var et resultat av et hasardspill med et delvis deregulert energisystem i California av selskaper som Enron og Reliant Energy. Energikrisen utmerket seg med en kombinasjon av ekstremt høye priser og vekslende strømbrudd. Prisusikkerheten varte fra mai 2000 til september 2001. På grunn av priskontroller betalte elektrisitetsverkene mer for elektrisiteten enn de hadde lov til å belaste sine kunder med. Dette førte blant annet til konkurs for Pacific Gas and Electric. Markedet led derfor av knapphet på strøm, og flere områder ble mørklagt i større perioder.
Länsväg 239
Länsväg 239 er en svensk vei, som går mellom Torsby og Ekshärad.
Den møter europavei 16 og europavei 45 i Torsby, og riksväg 62 i øst. Før 2012 gikk den fra den norsk-svenske grensen ved Vittjärn (møtte davarende riksvei 200), en strekning som nå er.
VAST
VAST står for Visual Audio Sensual Theater og ble dannet av sanger, sangskriver og musiker Jon Crosby.
Jon Crosby hadde siden han var tretten år blitt sett på som en lovende gitarist, men det var da han var seksten at dannelsen av bandet VAST startet. Bandet, som på den tid bestod av Thomas Faggott, Steve Clark, Rowan Robertson og Jon Crosby selv, hadde sin første suksess da en lokal radiostasjon spilte noen av deres demoplater. Crosby hadde da sendt ut demoer til flere radiostasjoner i New York, hvor de til slutt fikk kontrakt med Elektra Records. Dermed, etter å ha turnert i Amerika en stund, gav VAST ut sin første cd, kalt Visual Audio Sensual Theater (1998). For så å begynne på sitt andre, kalt Music for People (2000). Det var under produksjonen av bandets andre album at Thomas Faggott bestemte seg for å forlate bandet til fordel for å satse på solokarriere. Etter en audition ble Justin Cotta satt inn i stedet for Faggott. Men i 2001 forlot også Steve Clark og det relativt nye medlemmet Justina Cotta bandet, denne gangen for å lage et eget band. Deres neste album, Nude, ble sluppet 24. februar, 2004.
2Blossom & Records Media, ble startet av Crosby selv i slutten av 2003, og det var igjennom dette at bandet gav ut sin fjerde plate, Turqouis & Crimson, som tidligere bare hadde vært tilgjengelig i mp3 format. Dette var en dobbel plate med nye sanger, men også med miksete sanger som tidligere hadde vært på albumet Nude.
Etter dette har det kommet tre andre offisielle utgivelser fra VAST. Den første, A Complete Demonstration (2005), er rett og slett en samling av tidlige demoer. I september 2006, gav de ut en live innspilling, Live At CBGB's, og den siste ugivelsen er en samling av alle VAST sine plater i ett, hvor den fullstendige versjonen forventes å komme våren 2007.
Irak
Den bebodde delen av Irak domineres av elvene Tigris og Eufrat, og tilhører landområdet historisk kjent som «Den fruktbare halvmåne». Opp igjennom historien har Irak vært kjerneområdet for en rekke store sivilisasjoner og riker, slik som Babylonia, Sasanideriket og Abbasid-kalifatet. Området kom senere under osmansk og britisk innflytelse, og ble et uavhengig kongedømme i 1932.
I 1968 tok Ba'athpartiet makten i landet, og i 1979 tok Saddam Hussein makten i et internt kupp. Hussein diktaturet styrte landet med jernhånd frem til 2003, da en USA-ledet invasjon styrtet regimet. Invasjonen førte til at Irak ble omdannet til en demokratisk, parlamentarisk republikk. I 2005 ble landets første frie valg avholdt. Den politiske situasjonen forble imidlertid fortsatt preget av mye vold og uroligheter, og store utenlandske troppestyrker var sterkt til stede til i landet frem til 2011, da USA trakk sine stridende styrker ut. Krigen skapte også mange flyktninger, internt og eksternt, samt store materielle ødeleggelser.
Irak består hovedsakelig av to folkegrupper, sjia-arabere i sør og sunni-kurdere i nord i den føderale regionen Kurdistan. Likevel det er en stor sunni-arabisk befolkning i nord og en stor sjia-kurdisk fayli-befolkning i sør.
Naturgeografi
Store deler av Irak består av ørken, men området mellom de to elvene Eufrat og Tigris er fruktbart. Den nordlige kurdiske delen av landet er hovedsakelig fjellrikt, med Haji Ibrahim på 3.600 meter høyeste punkt. Irak har en kort kystlinje mot Persiabukten. Innenfor kysten og langsmed Shatt al-Arab var det tidligere store sumpområder. Hovedparten av disse ble drenert i løpet av 1990-tallet, som ledd i Saddamregimets forfølgelse av de opposisjonelle sumparaberne.
Cheekha Dar antas å være Iraks høyeste fjelltopp med moh. Fjellet ligger nord i landet, på grensen til Iran (Piranshahr) og om lag 50 km sør for treriksrøysa mellom Irak, Iran og Tyrkia.
Demografi
Etnisitet: Ifølge CIA World Factbook utgjør arabere 75-80 %, kurdere 15-20 %, irakiske turkmenere 3 % og assyrere 2 %.
Den arabiske majoriteten består av et sjia-muslimsk flertall som hovedsakelig bor i de sørlige provinsene, mens sunni-muslimske arabere utgjør flertallet i de sentrale og vestlige områdene. Hovedstaden Bagdad har en blandet befolkning, med et flertall av sjiamuslimske arabere. Under borgerkrigen og de etniske konfliktene som fulgte den amerikanske invasjonen i 2003, har de stridende folkegruppene blitt langt mer geografisk konsentrert. Den kurdiske befolkningen som er konsentrert i de nordlige og østlige delene av landet har vært i væpnet konflikt med de arabisk-dominerte regimene i Bagdad siden staten Irak ble opprettet. Tre provinser med kurdisk flertall har siden 1992 utgjort en kurdisk region der kurdisk er administrasjons- og undervisnings-språk. Kurdiske styrker har siden krigen i 2003 kontrollert store områder med kurdisk befolkning også i naboprovinsene. Den kurdiske regionen fungerer i praksis som en selvstendig stat, og mange kurdere ser den som kjernen i et framtidig Kurdistan som også vil omfatte deler av dagens Tyrkia, Syria og Iran. Irakiske turkmenere utgjorde 9 % av befolkningen ved folketellingen i Irak i 1957, og er oppgitt å utgjøre rundt 10 % i andre vestlige kilder. Turkmenere er veldig splittet mellom sunni og sjia-turkmenere og har derfor stilt på listene til andre partier og allianser. Rene turkmenske partier fikk litt over 1 % av stemmene ved parlamentsvalget i 2005, og turkmenere stilte ikke egne turkmenske lister i 2010. Det finnes i dag 9 turkmenske representanter i det irakiske parlamentet. Andre etniske grupper omfatter blant annet armenere og shabaker.
Irakiske turkmenere er den tredje største folkegruppen i Irak og regnes av det irakiske parlamentet som en av de tre grunnleggende etniske gruppene i Irak sammen med arabere og kurdere. De utgjør anslagsvis rundt 2-3 millioner eller 6-10 % av befolkningen i Irak. De er spredt over områder som omfatter blant annet Kirkuk, Arbil, Mosul, Tel Afer og Bagdad - et område som også kalles Turkmeneli. I Tel Afer (turkmensk: Telafir) utgjør turkmenere mer enn 90 % av befolkningen. Irakiske turkmenere snakker oghuz-tyrkisk. Språket betraktes som en dialekt av aserbajdsjansk. Skriftspråket er det samme som blir brukt i Tyrkia, det vil si standard tyrkisk med latinske bokstaver. Historisk sett er ordet «turkmener» blitt brukt synonymt med tyrker. I dag er turkmensk ett av de offentlige språkene i Kirkuk ved siden av kurdisk og arabisk, samt andre hvor turkmenere holder til. Dette er en rettighet slått fast av den nye grunnloven til Irak. Den første store turkmenske bølgen til Irak skjedde på slutten av 600-tallet. Turkmenere var kjent som gode riddere og krigere, og mange kom til Irak som leiesoldater for muslimske herskere. Den neste bølgen med turkmenere kom i forbindelse med seldsjukkenes inntog i Irak på begynnelsen av 1000-tallet, mens den tredje store bølgen av turkmenere kom etter at det som nå er Irak var kommet under osmansk styre tidlig på 1500-tallet.
Irak er et hovedsakelig muslimsk land med 60-65 % sjia-muslimer og 32-37 % sunni-muslimer, mens kristne utgjør ca. 3 % (assyrere og armenere). Det finnes også andre religiøse grupper som kurdiske yezidier, Shabaker og Kakkaier, samt mandeere).
Historie
I det fruktbare området Mesopotamia mellom flodene Eufrat og Tigris oppsto noen av verdens eldste sivilisasjoner, så som sumererne, babylonerne og assyrerne. Dagens Irak regnes for å ha vært sete for skiftende høykulturer i minst 7000 år. Området var i lang tid en del av Persia, men i 656 ble det erobret av araberne, og i 762 flyttet kalifatet til den nye byen Bagdad (i nærheten av det gamle Babylon). I 1258 ble området okkupert av mongolene, som plyndret og ødela Bagdad. Denne byen forble likevel sentrum for den arabiske og den muslimske verden inntil den ble innlemmet i Det osmanske imperium i 1534.
I 1915 erobret britiske tropper store deler av Mesopotamia fra osmanene og slo de to osmanske vilayatene (provinsene) Bagdad og Basra sammen under navnet Irak. Senere ble også vilayaten Mosul, der de fleste innbyggerne var kurdere, lagt til den nye staten. Motsetningene mellom de ulike folkegruppene som på denne måten ble forenet, har preget landets seinere historie. Britene styrte, med hard hånd, landet som mandatområde fram til 1932 da Irak ble erklært som et selvstendig kongedømme under hasjemittkongen Faisal, og Irak ble dette året også medlem av Folkeforbundet.
Politikk og administrasjon
Den 30. januar 2005 ble det avholdt valg på ny nasjonalforsamling. Få sunniaraberne deltok i valget, derfor ble det sjia-arabere og kurdere som fikk flest mandater, men begge parter bestrebet seg på å trekke sunniarabere inn i grunnlovsforhandlingene. En ny grunnlov ble vedtatt med stort flertall ved folkeavstemning i oktober.
Rutebilene Farmand
Rutebilene Farmand A/L var et rutebilselskap som trafikkerte Tønsberg-distriktet fram til 1996 da selskapet ble kjøpt opp av Norgesbuss.
Historikk
I 1939 ble bussrutene i Tønsbergdistriktet, bortsett fra Nøtterøy og Tjøme, slått sammen til Rutebilene Farmand A/L. Selskapet hadde base på Stoltenberggatens rutebilstasjon som hadde blitt tatt i bruk i 1926. Rutebilene Farmand omfattet 30 rutekonsesjoner med 36 vogner og 40 sjåfører og ble nå et av de største rutebilselskapene i landet.
Irak
Politikk og administrasjon
En ny nasjonalforsamling ble valgt i desember 2005. Sunniaraberne deltok denne gangen også i den demokratiske prosessen, og fikk dermed økt representasjon i den nye nasjonalforsamlingen. Internasjonale observatører rapporterte i januar 2006 at det hadde vært enkelte uregelmessigheter ved gjennomføringen av valget, men ikke i en slik grad at det påvirket valgresultateter.
Resultatet av valget i Irak den 15. desember 2005, som ble offentliggjort 20. januar 2006 viste at Den forente irakiske sjia-allianse vant 128 av 275 plasser i parlamentet, ifølge Reuters. Den kurdiske alliansen fikk 53 plasser, mens Kurdistans islamske union fikk 5. Tidligere statsminister Iyad Allawi og hans sekulære parti Den nasjonale listen fikk 25 plasser, mens de to viktigste sunnimuslimske gruppene Sunnialliansen fikk 44 og Fronten for nasjonal dialog fikk 11 seter hver.
Rutebilene Farmand
Historikk
Mange av bussene til Rutebilene Farmand var levert av Vestfold Bil & Karosseri (VBK) i Horten.
Rutebilene Farmand var på 1990-tallet aktivt med i omstruktureringen av norsk busstrafikk. I 1993 ble selskapet medeier i Norgesbuss sammen med flere større busselskaper. I mars 1996 overtok Norgesbuss alle aksjene i Farmand, og selskapet opphørte etter hvert som egen selskap. Det inngikk etter hvert i det som ble kalt Norgesbuss Vestfold.
Irak
Politikk og administrasjon
Nye parlamentsvalg i 2010 ga 91 plasser til al Iraqiyya og 89 til State of law. Etter dragkamp ble det klart at Nouri al Maliki fra State of Law kunne fortsette som statsminister, med støtte fra blant annet den kurdiske blokken i parlamentet.
Den kurdiske regionen
Grensene for den kurdiske regionen som formelt ble fastsatt av Baath-regjeringa i 1970, skal ifølge grunnloven av 2005 revideres gjennom folkavstemninger i omstridte områder, herunder oljebyen Kirkuk og deler av provinsene Ninawa og Diyala, men noen slike folkeavstemninger har foreløpig ikke funnet sted.
Administrativ inndeling
Irak er oppdelt i 18 provinser (muhafazat, ental – muhafazah):. <references group="*" />
Næringsliv
Irak er svært avhengig av olje. Oljeeksporten står for 85 prosent av statens inntekter. Irak har verdens tredje største påviste oljereserver etter Saudi-Arabia og Iran. Landet har rikelige oljeforekomster både i sør, rundt Basra og i nord rundt Kirkuk. I seinere år er det også åpnet nye olje- og gassfelter i de kurdiske provinsene og i Ninawa. Råderetten over oljeforekomstene er et sentralt punkt i konfliktene mellom den kurdiske regionen og sentralregjeringa i Bagdad
Oljeproduksjon
Ifølge en talsmann for Iraks oljedepartement, Assem Jihad, var den daglige eksporten på 2,06 millioner fat om dagen i februar 2010. Landet produserer totalt 2,4 millioner fat om dagen.
Turisme
Iraks turistindustri ga tidligere store inntekter på grunn av Iraks mange steder av kulturell og historisk interesse. På 70-tallet var Irak et yndet feriemål. Krigen mot Iran, Gulfkrigen og senere invasjonen av Irak (våren 2003) har imidlertid redusert antallet turister veldig.
Antall besøkende gikk ned fra 340.000 i 1998 til 78.457 i 2000. Antallet holdes oppe av bl.a. pilegrimer fra andre arabiske stater, som besøker islamske helligdommer. Arkeologiske steder trekker også mange turister.
Den autonome regionen Kurdistan, har stort sett vært fredelig siden 1998 og appellerer nå til turister som «The Other Iraq».
Nordmenn må ha visum for opphold i Irak. Irak har ingen formell kriminalisering av homofili, men LHBT-personer er blitt strafferettslig forfulgt gjennom annen morallovgivning.
Norsk virksomhet i Irak
DNO har gjort betydelige funn av olje utenfor Zakho i det kurdiske selvstyreområdet, og begynte kommersiell utvinning sommeren 2007. Oljen leveres dels til det lokale markedet, men blir i økende grad eksportert til Tyrkia via trailere og rørledninger.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Tennis
Tennis er et innendørs og utendørs ballspill med strenget racket, hvor man slår ballen frem og tilbake over et nett på tvers av en rektangulær bane. Det spilles single begge kjønn (én mot én), double begge kjønn (to mot to) eller mixed double (én mann og én kvinne per lag). Ballen skal returneres direkte (volley) eller etter én sprett. De forskjellige underlagene som tennis spilles på er grus, grusen de spiller på kalles slippen, og banen heter dyblonen, plen, «hard court» og teppe (innendørs). i dag er det en av verdens mest utbredte idretter med noen av de best betalte idrettsutøvere som Roger Federer, Rafael Nadal og Novak Đoković
De viktigste turneringene som spilles kalles Grand Slam (fire turneringer i året: Australian Open, French Open, Wimbledon og US Open). Ellers spilles det mindre turneringer som kalles Association of Tennis Professionals (menn) og Women's Tennis Association (kvinner). For hver turnering som spilles, får spilleren rankingpoeng. I norske turneringer får spillerne norske rankingpoeng som bare gjelder i Norge. I internasjonale turneringer får vedkommende internasjonale poeng og stiger eventuelt på verdensrankingen. Verdensrankingen for både damer og herrer består av et system hvor man legger sammen alle oppnådde poeng siste 12 måneder. Offisiell rangering publiseres på ukentlig basis.